cyanic-selkie/wikianc huggingface dataset:
Viza za budućnost
Prva sezona (2002/2003)
Dan prije deložacije Husika, Milan i Danica organizuju slavlje povodom povratka u stan, i zovu cijeli komšiluk na slavlje: Miru, piljare Neru i Dijanu, frizere Seju i Zlatu, poštara Amira, a pozovu i Ranku i njenog momka Tončija. Zlata, Muberina prijateljica, odlazi na to slavlje zajedno sa svojim mužem Sejom, ne znajući povodom čega je. Nakon što sazna, rasturi slavlje, te se mnogi pobiju, vrijeđaju na nacionalnoj osnovi, dok se ne stvore Soko i Žuti. Prije nego što dođu na proslavu, Soko i Žuti obiju Nerinu piljaru, iz koje kradu jednu flašu viskija. Nakon što Soko i Žuti dođu na proslavu, svi odlaze, osim Mire i Milana koji s njima igraju šaha. I Miro gubi živce, te odlazi. Oni odlučuju da pobijede Milana, tako da se partija šaha odužila sve do zore, kada dolazi Rile prebije mafijaše.
Na dan deložacije Husika, u njihov stan dolazi Ranka. Rile je presretne, te odlučuje pomoći svojoj porodici. Predstavlja se kao zaštitar, te vodi Ranku sve do stana Husika. Međutim, na pola puta do tamo, Ranka padne i povrijedi koljeno. Kada su došli kod Husika, Alma joj je izliječila ranu. U to dođe i Milan, kojeg obuzimaju emocije nakon što prvi put u deset godina ulazi u svoj stan. Ranka porodicama predlaže da žive skupa. Oni potpišu da žele živjeti zajedno. Kada Ranka i Rile odu, kćerke Suada i Alme - Belma, Nejra i Merima, silaze i govore kako su ljute na Almu i Suada. Alma uspije otjerati Nejru i Merimu u sobu, ali ne i Belmu. Tek se tada Milan sjeti da nije ubijedio Gojka u vezi Belminog fakulteta, te brže bolje odlazi do njega. Oni se dogovore, međutim za upis treba dati 2000 KM-ova. Istog dana, Ranka donosi rješenje u kojem piše da porodice mogu živjeti zajedno. I sve bi bilo dobro da Belma na kraju nije sve upropastila rekavši "Daidža Rile!" pred Rankom. Tada je Ranka zamrzila Rileta. Međutim, to je bio presudan trenutak u kojem je počeo život dviju porodica.
Druga sezona (2003/2004)
U drugoj sezoni počinje zajednički život Husika i Golijana. Uspješno su se dogovorili oko podjele stana, međutim ne mogu se dogovoriti kome će pripasti spavaća soba. Milan i Danica smatraju kako njima, kao vlasnicima stana, treba da pripadne spavaća soba, dok Alma i Suad misle kako soba treba da pripadne njima. Odlučeno je da će soba biti predmet arbitraže. Nakon podjele, Alma je otišla u Merkator, a Suad u piljaru. Tamo Suad sreće svog nekadašnjeg prijatelja, Hrvoja Uskoka, kojemu je jednom prilikom spasio život. Pošto je Nerina piljara opljačkana, Nero i Dijana trebaju noćnog čuvara. Hrvoje predloži Dijani i Neri da zaposle Suada, i Suad se konačno zapošljava. U isto vrijeme, Alma u Merkatoru sreće Sofiju iz OHR-a, istu onu ženu koja joj je dala rješenje prema kojem Husike ne mogu biti izbačene iz stana. Zanimljivo, ta ista Sofija će postati arbitar. Alma je dovela kući, i upoznala je sa ukućanima, te sa Senom i Mirom koji su bili u gostima. Nakon izvršene arbitraže, Sofija odlučuje da spavaća soba pripadne Husikama, s tim da Golijani imaju koridor do balkona. Kada je Suad došao kući, rekao je Almi radosnu vijest da se zaposlio, ali ona nije bila sretna. Nije joj se svidjelo to što će Suad, koji ima dva fakulteta, raditi kao slabo plaćeni noćni čuvar u piljari kod Nere i Dijane. Povodom proslave zajedničkog života, Husike i Golijani odluče da pozovu komšiluk na večeru. Večeri će prisustvovati i Sofija. Alma i Danica će napraviti tu večeru, odnosno Alma će spremiti sogan dolmu, a Danica mućkalicu. Obje iskoriste priliku da napakoste jedna drugoj, pa Alma zabiberi Daničino jelo, a Danica posoli Almino. Tako se nikome od prisutnih gostiju nije svidjelo jelo, i šerpe su ostale pune. Jedina kojoj se večera svidjela bila je Sofija. Nakon večere Milan, Miro i Rile odlaze u restoran gdje upoznaju konobara Zelu, pridošlicu u Sarajevo. Iako ga u početku ismijavaju, na kraju se sprijatelje sa njim.
U međuvremenu, mafijaši Soko i Žuti pokušavaju da uhvate Hrvoja, kojeg žele optužiti za pljačku piljare. Hrvoje se sakrije kod Suada, koji je već počeo da radi. Pošto Hrvoje više ne može da stanuje u svom stanu, jer će ga mafijaši uhvatiti, Suad mu ponudi smještaj u svom stanu. Hrvoje će Suadu otplatiti 2000 KM kirije, kako bi upisao Belmu na fakultet. Belma već dugo štrajkuje glađu zbog nemogućnosti Alme i Suada da nađu potrebne pare za fakultet. Hrvoje i Suad su onda počeli da piju i jedu. U tome svemu pojavi se i Nero, vlasnik piljare, i htio je Suadu dati otkaz. Međutim, nakon što mu je Suad ispričao priču o grčkoj vatri, on ga je ostavio na poslu. Međutim, sutra ujutro kada je došla Dijana, Nerina žena, odmah je Suadu dala otkaz bez ikakvog razmišljanja. Suadu stvarno trebaju 2000 KM kako bi Belmu upisao na fakultet, te se on odlučuje na očajnički potez. Zajedno sa Milanom odlazi u šverc visokotarifne robe u RS. Međutim, po povratku u Federaciju, hapsi ga inspektorica Jasmina. Suad se nije dugo zadržao u zatvoru, kasnije ga je inspektorica pustila kući. Ne znajući da je Suad pušten, Husike šalju Rileta da izbavi Suada iz zatvora. U policijskoj stanici, Rile upoznaje inspektoricu, u koju se zaljubljuje. Nakon što Belma prijeti samoubistvom, Alma i Mubera nabavljaju (pozajmljuju) potrebne pare. Sena, Zlata i Nero čuju šta se desilo, te dolaze do Husika i donose im potrebne pare. Međutim, Rile ih sve otjera, rekavši kako je ubijedio Gojka da primi Belmu bez para.
Husike kasnije posjeti Nadir, Muberin djever, Almin amidža, koji je nekoliko godina živio u Nizozemskoj, ali se nedavno vratio u Sarajevo. Donio je svašta što je Husikama nedostajalo u frižideru. Nadir sada traži smještaj. Dogovara se sa Senom da bude njen podstanar. Nadir planira otvoriti privatnu televiziju, za što treba otići u Crnu Goru da kupi potrebne materijale. Ali, zakasnio je na avion, pa zamoli Suada da ga odveze na aerodrom. Danica im daje ključeve od Milanovog auta kako bi se mogli odvesti na aerodrom. Na Dobrinji, Suad stane kod trafike da Nadir kupi cigare, ali Nadir nema sitniša. Zato Suad izađe da mu da malo sitniša, ali jedan Nadirov špijun, dođe i ukrade auto. Nakon što Milanu Suad saopšti tu vijest, Milan padne u nesvijest, te su doktori morali da dođu da ga oživljavaju. U svemu tome i dođe Hrvoje, koji će od tog dana biti podstanar. Interesantno, Ranka je u prošloj sezoni, na odlasku iz stana rekla "Neka vam dođe i Hrvat za podstanara, pa da vam ugođaj bude potpun.". To se i ostvarilo.
Treća sezona (2004/2005)
Hrvoje se doseljava kao Suadov podstanar. Niko od stanara nije oduševljen novim ukućanom. Međutim, pošto se Mubera kao najstarija pita, ona je pristala da Hrvoje bude njihov podstanar. Međutim, promijenila je mišljenje kada je otvorila poklon koji joj je Hrvoje donio, a koji je po njenom mišljenju bio neprikladan. Taj poklon je zapravo trebala da dobije Sanja, Hrvojeva vjerenica. Milan i Danica se nikako ne slažu da Hrvoje bude podstanar, te izbacuju njegove kofere napolje. Zbog toga nastane čak i tuča između njih i Hrvoja, u kojoj je Hrvoju nanesena velika šteta. Zbog toga je Hrvoje izvadio ozljedni list, te je u taj cijeli slučaj umiješao čak i policiju. Nakon što je uvrijedio policajca Petra, uhapšen je, ali ga inspektorica Jasmina pušta. Hrvojev slučaj je postao toliko komplikovan da se u sve to morala umiješati i Sena. Ona govori Miri da ode kod Milana i Danice da ih ubijedi da Hrvoje stanuje u njihovom stanu. Miro pristaje pod uvjetom da on i Sena sutra odu kod travara, kojeg je Miri preporučio Zela.
U međuvremenu, dok su Rile, Merima i Belma šetali, automobil je bio parkiran na trotoaru. Merima se zaglavila između zgrade i trotoara. Vlasnik tog automobila je Krezo. Kasnije, Merima je rekla Riletu kako je vidjela da je registracija kod automobila bila ista kao kod Milanovog ukradenog auta. Rile zato pošalje Belmu i Merimu kući, pa uzme taksi da slijedi auto. Pronađe Krezu, koji mu onda kaže da je te tablice dobio od jednog Marija iz Stoca. Kada je Rile došao kod Milana, rekao mu je to, a Hrvoje odmah reče da on poznaje tog Marija. Nakon što to kaže, Milan i Danica konačno prihvate Hrvoja kao podstanara i dodjeljuju mu sobu. Međutim, Mubera je još uvijek protiv. Zato je došla Sanja kojoj je bio namijenjen poklon, pa je rekla Muberi kako je došlo do zabune i kako je poklon koji je dobila Mubera, trebalo da dobije Sanja. Tada Mubera konačno popusti i dozvoli da Hrvoje stanuje. Mario je sutra došao i dao Milanu informaciju da se auto nalazi u Podgorici. Milan je istog dana otišao i vratio auto.
Suad obolijeva od gripe, zbog čega mu Alma govori da dođe u bolnicu u kojoj ona radi, kako bi mogao izvaditi nalaze. On je, kada je došao u bolnicu, primijetio kako Alma skida jaknu svom šefu, doktoru Kariću. Sve je pogrešno shvatio i mislio je da ga Alma vara. U isto vrijeme u Sarajevo dolazi Rahima, Suadova mama, koja je nagluha. Sanjala je da se Suadu nešto desilo. U to vrijeme, Rile biva izboden i smješten je u bolnicu. Pošto bolnica nema krvnu grupu koja je Riletu potrebna, Mubera zove Senu, koja ima istu krvnu grupu kao i Rile, a koja je otišla u Trpkoviće s Mirom, Zelom i Zelinom ženom Hedijom, da dođe u bolnicu kako bi dala Riletu krv. Sena pristaje, ali Rile nije htio ni da čuje da primi Seninu krv. Međutim, nervozne Alma i Mubera ga ubjeđuju. Nakon što je dobio Seninu krv, počeo se ponašati kao Sena, tj. sve je želio da zna.
Na kraju, Sejo frizer, kod svoje supruge Zlate pronalazi 2000 KM, koje je Zlata u prethodnoj sezoni namijenila Belminom upisu na fakultet. Pošto mu je životna želja bila da ode iz Bosne, on je iskoristio te pare da plati vizu. Krezo i Prohaska su mu sredili vizu. Ali ubrzo se otkriva kako je viza falsifikat, zbog čega Sejo i Prohaska bivaju uhapšeni. Hapšenjem Seje i Prohaske završava treća sezona.
Četvrta sezona (2005/2006)
Nova porodica se doseljava u Sarajevo. To je porodica Jović iz Beograda. Tu porodicu čine žena Sofija (bibliotekarka), muž Aleksandar (psiholog), te njihova kćerka Saška. Od pojavljivanja Saške, Belmina i Sašina veza će visiti na koncu. Saša, koji je na tajnom zadatku, upoznaje Sašku i pomaže joj da unese usisivač kada se useljavali. Belma je to saznala i svađa se sa Sašom. Porodica Jović je Suadu veoma čudna, te ih odlučuje promatrati. U zgradu se ubrzo useljava i Zela, zajedno sa svojom ženom i sinom.
Za to vrijeme, Rile se još uvijek ponašao kao Sena, dok Sena nije bila onoliko znatiželjna kao prije. Alma, Mubera i Miro zovu hodžu, koji se bavi saljevanjem strave. Hodža greškom pokuca Jovićima na vrata, a Sofija ga napadne i otjera. Kada dođe kod Husika, hodža izliječi Rileta, a nakon par sati, Sena je saopštila Miri radosnu vijest - konačno je zatrudnjela!
U posljepodnevnim satima, u zgradu dolazi SFOR kako bi uhapsili ratnog zločinca, za kojeg sumnjaju da se krije u zgradi. Jedni odmah posumnjaju na Aleksandra, dok su drugi posumnjali na hodžu. Alma, Suad i Aleksandar su bili uhapšeni, a kasnije i Hrvoje. Nakon što su ispitani, bivaju pušteni. Sutradan je došla Sofija Ceger iz OHR-a da isplati štetu svima.
Još od pojavljivanja Saške, Belmina i Sašina ljubav sve je slabija, a situacija se još dodatno zakuha kada iz Norveške dođe Milanov i Daničin sin Nenad "Nešo". Mubera nije nimalo sretna kada to čuje. Nenad i Belma izlaze u šetnju, sjedaju u kafić, no u tom istom kafiću se nalaze Saška i Saša. Svi se pobiju, te je policija morala da interveniše. Uhapšeni su svi osim Saše, pa su Alma, Aleksandar i Danica morali da dođu da potvrde identitet svoje djece. Poslije su Alma i Mubera smišljale razne načine kako da odvoje Belmu od Nenada, a poslije će odlučiti da pomire Belmu i Sašu te da njega nagovore da zaprosi Belmu.
Milan formira svoju poltiičku stranku koja se zove GSS (Građansko-seljačka stranka). Njihova članica postaje i Kiki, koja se samo smije na čudan način. Milan se zaljubljuje u nju. Član stranke postaje i Zela, te odmah umisli sebi da je političar. On počne učiti svoju ženu Hediju manirima i kako da se ponaša. Rile se ponovo zaljubljuje, i to u Kiki, međutim ni ta ljubav neće trajati dugo. Rile pozove Kiki da dođe na večeru.
Suad se ponovo zapošljava, sada kao nastavnik kulture življenja u osnovnoj školi. Direktor te osnovne škole je Gojko, odnosno dekan koji je Belmu primio na fakultet. Igrom slučaja, Rile se zapošljava u toj istoj školi kao noćni čuvar. Prvi dan svog posla, Suad upoznaje dječaka Marka, Kikinog sina koji nema oca, a koji misli da je Suad njegov otac. Čak i piše sastav u kojem opisuje Suada. Poslije završetka prvog radnog dana, Suad je ostao u školi da priprema plan za sutra. Popio je sok koji mu je dao Gojko. Od toga je Suada zabolio stomak, pa je otišao da traži wc. I Rile počinje da radi u školi, te zaključava sve prostorije, osim biblioteke. Suad je ušao u tu biblioteku, a Rile ga zaključa ne znajući da je on tamo. Suad je cijelu noć proveo u toj biblioteci. Tamo je i zaspao, što je dovelo do njegovog ponovnog otkaza. Otišao je kući, ali Marko ga je pratio sve do tamo. Pozvonio je na vrata stana i rekao kako traži svog oca Suada. Suad je tada spavao, i morali su čekati da se pojavi. U međuvremenu, dolaze i Alma i Rile i čekaju objašnjenje od Suada. U tom svemu dođe i Kiki, koju je Rile pozvao na ručak, ali ona mu kaže da se pomirila sa svojim bivšim i kako odlazi u Njemačku. Marko će sada upoznati svog pravog oca.
Na kraju sezone, Husikama dolazi telegram iz Goražda. Bio je od Rahime, Suadove mame. U njemu je pisalo kako Rahima želi prodati veliku količinu zemlje. Alma i Mubera su pomislile kako je razlog toga njena želja da se doseli u Sarajevo, pa zato šalju Suada i Merimu u Goražde da vide o čemu se radi.
Peta sezona (2006/2007)
Porodica Jović dobiva još jednog člana, naime Olivera, Aleksandrova punica a Sofijina mama dolazi iz Beograda u Sarajevo. Olivera je bila ministarka za vrijeme bivše Jugoslavije. Ona svima dosađuje pričanjem njenih doživljaja. Još od njenog dolaska Aleksandar će pokušavati da je otjera nazad u Beograd, a kasnije mu se čak i Sofija pridruži nakon što se posvađa sa Oliverom.
Suad i Merima saznaju kako Rahima ne želi da se doseli u Sarajevo, već je lokalni tajkun Habe primorava da mu proda svoju zemlju za male pare. Habe inače dovozi polovan namještaj iz inostranstva, te tjera putnike autobusa koji ide iz Sarajeva za Goražde da nose taj namještaj. Suad i Rahima zovu Almu, i mole je da zove Rileta kako bi riješio taj problem. Rile odmah sutradan dolazi i rješava taj problem u čas posla. Suad i Merima odlaze sa sela punih džepova.
Kako bi Belmu odvojile od Nenada, Mubera i Alma odlučuju da nagovore Sašu da zaprosi Belmu. Saša zove Belmu na večeru, gdje se pomire i on je tamo zaprosi. U međuvremenu, Nenad želi da Belma ide sa njim na robinzonijadu, međutim Belma odbija nakon što se zaručila za Sašu. On to kaže svojoj mami Danici, a ona mu obeća da će riješiti to. Sutradan, Danica kaže Belmi istinu o tome kako je Saša odlučio da je zaruči, nakon čega ona ode do Saše i prekine zaruke. Tim činom Belma konačno i definitivno prekine ljubav između nje i Saše. Od tada će nastojati da se što više približi Nenadu, te pristane da s njim ide na robinzonijadu. Nakon što prekine s Belmom, Saša se zbližava sa Saškom, te se dogovara sa njom da će ići na robinzonijadu. Mubera se nikako ne slaže da Belma i Nenad budu zajedno, te angažuje Lejlu, Seninu rodicu, da rasturi ljubavnu idilu između Belme i Nenada. Lejla smišlja plan da uđe u Nenadov krevet, te da to vidi Belma i tako bi izazvala svađu između Belme i Nenada. Međutim, Lejla napravi grešku i uđe u krevet u kojem je spavao Suad, što vidi Alma i nastaje ogromni nesporazum, jer Alma misli da je Suad prevario.
Održavaju se izbori, te je Milanova stranka GSS kandidat za mjesto u kantonalnoj vladi. GSS dobiva dovoljan broj glasova za mjesto u kantonalnoj vladi. To mjesto je ministarsko mjesto. Prvobitno je Milan trebao da dobije to mjesto, međutim odbio je isto, pa je to mjesto pripalo Zeli. Danica i Hedija nisu baš sretne kada to čuju, a pogotovo Danica, koja je htjela ubiti Milana. Olivera istog dana odluči podučavati Hediju i Zelu kako da se ponašaju sada kada su ministri i šta treba da urade. Hediju je učila kako da priča i da hoda, a Zelu je učila šta mu sve treba za ministra. Prvo je od Suada uzeo sve pare koje je Suad donio sa sela, obećavajući mu da će mu pripasti mjesto sekretara u vladi. Zatim je od Milana i Danice uzeo pare, obećavajući im da će to mjesto dodijeliti Daničinom rođaku. Pare je uzeo i od frizera Seje, obećavajući da će mu srediti vize za zapad. I od piljara Nere uzima pare, obećavajući mu da će mu izgraditi supermarket. Od Aleksandra također uzima pare, obećavajući mu da će mu pomoći u jednom projektu. Međutim, to mjesto da svojoj ženi Hediji, a pare potroši na novi namještaj, novu garderobu i na novi automobil. Nakon što svi ovi saznaju šta je Zela uradio, planiraju osvetu, ali kada dođu u Zelin stan da mu se osvete, svi dobivaju gadne batine od njegove punice. Ona mu da još malo novca na nagovor Hedije, te predlaže mu da unajmi njenog rođaka Kuglu kao tjelohranitelja.
Aleksandar želi voditi ljubav sa Sofijom, pa u apoteci kupuje tablete koje su ustvari afrodizijak. Te tablete će dovesti do mnogih smiješnih situacija. Prvo će ih popiti Olivera, a zatim Aleksandar.
Belma, Saša, Saška i Nešo odlaze na robinzonijadu. Tamo postaju zatočenici profesora, nekadašnjeg policajca, koji na silu želi završiti projekt robinzonijade. Njihovi roditelji primaju poziv za otvaranje luksuznog hotela i kreću u potragu za svojom djecom.
Šesta sezona (2007/2008)
Rile pronalazi ljubav svog života, Lejlu. To je ista ona Lejla koja je pokušala posvađati Belmu i Nenada. Zaljubljen je do ušiju i razmišlja o ženidbi. Mubera i Alma ne samo što nisu oduševljene potencijalnom snahom, nego će uz pomoć Sene sakupljati informacije kako bi rasturile ovu vezu.
NGC 2634A
NGC 2634A (također poznat kao IRAS 08433+7406, MCG 12-9-16, PGC 24760 i UGC 4585) je prečkasta spiralna galaksija koja je udaljena oko 96 miliona sg od Zemlje i nalazi se u sazviježđu Žirafa. Najveći prečnik je 1,80 (50 hiljada sg) a najmanji 0,4 uglovnih minuta (11 hiljada sg).
Viza za budućnost
Šesta sezona (2007/2008)
Zela posjećuje svoje rodno selo, gdje ga svi stanovnici tog sela srdačno dočekuju. On daje još jedno obećanje, obećava mještanima svog sela da će otvoriti hidrocentralu kako bi selo imalo vodovod. Kako bi se osvetili Zeli, Milan, Sejo i Nero se udružuju, te zajedničkim snagama će ga pokušati izbaciti iz partije. U salon, gdje su sastavljali plan, dolaze Zela i Kugla, pronalaze planove i sve pokvare.
Aleksandar i Sofija se očajnički pokušavaju otarasiti Olivere. Pokušavaju na razne načine: serviranje otrovnih gljiva, te čitanje lažnih članaka o provaljivanjima stanova u Beogradu. Nijedan od načina ne radi, pa odlučuju da je ubijede da je smrtno bolesna, te zovu hitnu koja je treba da šalje na liječenje u Beograd. Nakon što i to ne uspije, Aleksandar i Sofija dovode jednog svog ispitanika u kuću. Taj ispitanik bi svojim čudnim ponašanjem trebao zastrašiti Oliveru. Međutim, Olivera zastraši njega, te ispitanik bježi glavom bez obzira. Aleksandar i Sofija odustaju; do kraja serije neće se riješiti Olivere.
NGC 2634A
Najbliži NGC/IC objekti
Sljedeći spisak sadrži deset najbližih NGC/IC objekata.
Viza za budućnost
Šesta sezona (2007/2008)
Rile odlučuje da se riješi svog starog sata, koji je unikatan. Svojoj djevojci Lejli kaže da ga proda nekome. Ona ga proda Zeli, kod kojeg je zaposlena kao sekretarica. Naveče on i Rile odu na večeru, gdje mu Zela pokaže svoj novi sat. Rile ga prepozna, naljuti se i ode. Zove Lejlu, te je ostavlja. Lejla je očajna, te zove Senu da joj pomogne da ona i Rile ponovo budu zajedno. Ona joj kaže da mu slaže da je trudna. Plan uspjeva - Rile i Lejla su ponovo zajedno, uprkos Muberinom negodovanju. Sutradan idu na odmor koji je Lejla dobila na nagradnoj igri. U tom istom hotelu će biti
U zgradu dolaze Zelini i Hedijini rođaci, sa mnogo glupih zahtjeva. Hedija prepozna svoju prvu ljubav, ali policija dođe i uhapsi ga. Poslije, kada Zela vidi njegova ljubavna pisma prema Hediji, naredi da se isti uhapsi.
Belma, Saša, Nenad i Saška žele da pobjegnu sa robinzonijade, ali su potpisali ugovor koji ih obavezuje da ostanu. Međutim, ipak bježe kada otkriju da je njihov profesor homoseksualac. Sutradan profesor i njegov pomoćnik Veso otkriju da ih nema. Ljutiti profesor šalje poruku roditeljima kako su djeca pobjegla. Roditelji odu u šumu da nađu djecu, ali ih Veso odvede u hotel, čiji je vlasnik profesor. Oni će odsjesti u hotelu besplatno dok djeca ne završe snimanje reality showa zvanog "Robinzonijada". Profesor će se kasnije udvarati Milanu i Suadu. Djeca će sutra biti vraćena nakon što završe snimanje.
Situacija oko djece se toliko zakuhala, da se u cijeli slučaj umiješala i policija. Dolaze inspektorica i njen kolega. Oni su iz Sarajeva, ali se prave da su Slovenci. Milan i Suad se zaljubljuju u inspektoricu, te dogovaraju sastanak s njom. Inspektorica to javi Almi i Danici, koje prirede nimalo ugodno iznenađenje za svoje muževe.
U hotel dolaze i Zela, te Rile i Lejla. Profesor upoznaje Zelu, u kojeg se zaljubljuje. Rile pronađe Zelu u bazenu i počne ga daviti, govoreći mu kako je njihovo prijateljstvo gotovo. Profesor ga pokuša odbraniti, no Rile ga baci u bazen. Zela da profesoru vještačko disanje, a kada shvati da je profesor homoseksualac, i sam ga gurne u bazen. Rile saznaje da su djeca nestala, te sreće Almu i Suada, koji nisu baš sretni kada ga vide. Suad ode od Rileta, te vidi Zelu, od kojeg traži da mu vrati pare.
Hedija želi da bude gospođa, te se upiše u autoškolu. Instruktor se zaljubljuje u nju. To vidi Kugla, te prebije instruktora. Sigurno bi ga ubio da Zela nije nazvao i rekao da Kugla dođe u hotel, te da ga spasi od Suada.
Miro i Sena također odlaze u hotel. Povedu i Muberu sa sobom. Mubera želi da odvoji Rileta od Lejle. Na pola puta do hotela Sena dobiva trudove, te moraju skrenuti u bolnicu. Na putu do bolnice Miro udari dvojicu ljudi. Pošto nije bilo mjesta za njih, morao je da ukrade kombi u jednom selu. Udari i jednu ženu, te je imao kombi pun invalida. Također, prebrzo je vozio, te ga juri policija. On u gradu obavi razmjenu kombija sa jednim čovjekom. Sada taj čovjek ima Mirin ukradeni kombi, a Miro ima stari kombi. Ekipa stiže do bolnice. Senu će poroditi libijski veterinar-ginekolog. Miro mu prijeti da će ga ubiti ako se Seni nešto desi. U bolnicu dolazi i žena koja dobiva dvojke. Te dvojke su od jednog mafijaša. Zbog tih dvojki Miro dobiva gadne batine, te odlučuje da se osveti libijskom ginekologu, koji mu je rekao da je dobio dvojke. U tom svemu dolazi i Sena sa sinom u naručju. Miri se ostvario san snova - dobio je sina!
Serija nikada nije završila, s obzirom na to da nakon 206. epizode postoji najava za iduću epizodu, no ta epizoda nikada nije prikazana.
Novogodišnji specijali
Snimljeno je ukupno 4 novogodišnja specijala: prva tri su televizijski filmovi emitovani 2002, 2003. i 2004. godine, a četvrti specijal je mini serija "Mikrofon je vaš", koja je emitovana 2006. godine i sastoji se iz 2 epizode.
Cesta (Ajdovščina)
mini|280px|Cesta, ulaz u naselje mini|280px|Cesta, željeznička stanica Cesta je naseljeno mjesto u sastavu općine Ajdovščina, regija Goriška, Slovenija.
Viza za budućnost
Glavne
Rijad Ljutović je u seriji igrao dvije uloge: u prvoj sezoni igrao je Tončija, a u posljednjoj epizodi serije je glumio veterinara/ginekologa.
Pakaʻa
U havajskoj mitologiji, Pakaʻa [Pakaa] je bio slavni poglavica koji je bio miljenik bogova te je imao moć da vlada vjetrovima na moru, što mu je mnogo koristilo.
Viza za budućnost
Glavne
Enis Bešlagić je ulogu Zele igrao od 30. epizode do kraja serije, ali je prije toga igrao sporednu ulogu Zuke u novogodišnjem specijalu 2002. godine.
Mario Drmać je ulogu Nenada Golijanina igrao od 121. epizode do kraja serije, ali je prije toga igrao sporednu ulogu konobara u novogodišnjem specijalu 2002. godine.
Vanessa Hudgens
Vanessa Anne Hudgens (rođena 14. decembra 1988. u Salinasu Kalifornija) američka je pjevačica i glumica azijsko-evropskog porijekla.
Viza za budućnost
Epizodne
Vladimir Divjak je kroz seriju promijenio dvije uloge: u četvrtoj sezoni glumio je policajca, u petoj sezoni je glumio Suadovog rođaka Ragiba, a u šestoj sezoni je ponovo glumio policajca, koji se transformirao u profesora.
Cesta (Ajdovščina)
Historija
Do teritorijalne reorganizacije u Sloveniji nalazila se u sastavu stare općine Ajdovščina.
Pakaʻa
Bio je sin poglavice Kuanuʻuanua i njegove lijepe ljubavnice Laʻe, koja nije bila plemkinja. (Kuanuʻuanu je u havajskoj historiji bio otac slavne poglavarke Kamakaimoku, ali je živio mnogo godina poslije Pakaʻinog oca.)
Viza za budućnost
Zemlje u kojima se serija prikazala
Srbija i Crna Gora su bile jedinstvena država kada je krenulo prikazivanje ove serije.
Cesta (Ajdovščina)
Stanovništvo
Na popisu stanovništva 2011. godine, Cesta je imala 538 stanovnika.
Pakaʻa
Prije nego šta je Pakaʻa rođen, Kuanuʻuanu je bio pozvan na dvor havajskog kralja Keawea Velikog. Tako je Pakaʻa bio odgojen od strane svoje majke i njenog starijeg brata, koji je zvan Maʻilou, te je on tvrdio da je otac Pakaʻe. Sam Pakaʻa je u to sumnjao jer je, usprkos svojoj dobi, bio mnogo viši od Maʻiloua.
Pakaʻa je postao slavan pomorac te je putovao zajedno sa kraljem ostrva Kauaija. Bogovi su mu dali moć da upravlja vjetrovima.
Pakaʻa je također bio sluga velikog kralja Keawea te otac pomorca Kua.
Viza za budućnost
Zanimljivosti
mini|250p|U posljednjoj 206. epizodi postoji najava za sljedeću epizodu. Ta je epizoda trebala biti prikazana u jesen 2008. Međutim, ta epizoda nikada nije prikazana.
NGC 1285
NGC 1285 (također poznat kao IRAS 03154-0728, MCG -1-9-26 i PGC 12259) je prečkasta spiralna galaksija koja je udaljena oko 241 miliona sg od Zemlje i nalazi se u sazviježđu Eridan. Najveći prečnik je 1,50 (105 hiljada sg) a najmanji 1,1 uglovnih minuta (77 hiljada sg). Prvo otkriće je napravio Heinrich Louis d'Arrest 28. oktobra 1865. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Wim Wenders
Ernst Wilhelm "Wim" Wenders (Düsseldorf, 14. august 1945. godine), njemački filmski režiser, fotograf i profesor filma na Visokoj školi za slikovne umjetnosti u Hamburgu.
Biografija
Rođen je u Düsseldorfu kao Ernst Wilhelm Wenders, što mu je i službeno ime, a ime Wim dobio je po želji majke, koja je bila Holanđanka. Rodio se u porodici ljekara hirurga što je vjerovatno utjecalo da nakon završene gimnazije u Oberhausenu 1963. godine započne studije medicine u Freiburgu, na kojem se nije dugo zadržao prešavši na studij filozofije u Düsseldorfu. No, niti taj studij nije dugo potrajao budući da je mladi Wim odlučio postati slikar zbog čega je preselio u Pariz gdje je, na njegovu žalost, pao na prijemnom ispitu na Umjetničkoj akademiji pa je bio prisiljen raditi kao graver na Montparnasseu u Parizu.
U Parizu je mnogo vremena provodio Francuskoj kinoteci u kojoj je neke dane gledao i po pet filmova gdje je i zavolio film što je utjecalo na njegov daljnji životni put i opredjeljenje. Ubrzo se 1967. godine vratio u Njemačku te upisao, tek osnovanu, "Visoku školu za televiziju i film" u Münchenu.
Tokom 1970-ih počinje njegova ozbiljna filmska karijera koja neprekinuto traje do današnjih dana i u kojoj je imao blistavih trenutaka te je nagrađen s više filmskih nagrada na mnogim festivalima. Inače voli muziku, te sarađuje sa mnogim poznatim muzičarima današnjice kao što su Ry Cooder, Willie Nelson, U2, Nick Cave i Lou Reed.
Romanika
Arhitektura
Težište izgradnje u doba romanike usredsređuje se na osnovna dva simbola, na izgradnju tvrđava (zamkovi feudalaca) i sakralnih objekata.
Karakteristike romaničke arhitekture jesu: čvrstoća, masivnost, zatvorenost, jednostavnost, naglašena horizontalnost. Romanika je prepoznatljiva po masivnim zidovima koji nose teret i težinu svoda to je i osnovna razlika između gotike i romanike jer se u periodu gotike javljaju kontrafori (potporni stubovi) koji preuzimaju ulogu zidova.
Najbrojniji sačuvani monumentalni romanički objekti pripadaju sakralnoj arhitekturi. Kao simbol duhovne moći izgrađuju se romaničke bazilike obično u središtu grada. Najvažnija snaga crkve bili su veliki monaški redovi (kartuzijanci, benediktinci i dr.) Romanička crkva preuzima oblik stahrokršćanske bazilike, građene u obliku latinskog križa, najčešće trobrodna ili petobrodna. Zapadno pročelje označava i ulaz u samu građevinu gdje se nalazi i glavni portal, dok se na istočnom djelu ckrva završava apsidom u polukružnom obliku. Nad ukrsnicom diže se toranj koji predstavlja glavnu vertikalu građevine.
Centralno područje na kome se razvila romanička arhitektura obuhvata Francusku, Italiju i Njemačku, odakle se širila u ostale zemlje. Na području Engleske razvija se posebna varijanta romanike tzv. normanski stil.
Francuska: katedrala st. Sernin; katedrala u Touloussu; crkva Notre-Dame-la-Grande u Poitieru; St-Remy u Reimsu (1005 - 1049). Italija: katedrala u Pisi; katedrala u Orvietu; crkva S. Ambrogio u Milanu (1046 - 1071).
Njemačka: benediktinska crkva Maria Lach; bogato ukrašena ''crkva sv. Godeharda u Hildesheimu'' (1133 - 1172).
Austrija: Katedrala u Gurku (1140 - 1200).
Skulptura
Za vrijeme romanike dolazi do procvata niskog reljefa koji ukrašava građevinu. Likovi su pljosnati i ukočeni, neobično smjeli i sadrže mješavinu prirodnog i fantastičnog. Plastika je u tijesnoj vezi sa slikarstvom, ali je za razliku od slikarstva isprva potpuno potčinjena arhitekturi i rijetko kad dobije samostalne široke površine. Najčešće teme vezane su za viziju apokalipse ili strašnog suda, a opća karakteristika je slikovitost pričanja.
Crkva Notre-Dame-la-Grande u Poitieru, ima najbogatiju plastičnu dekoraciju, gotovo cijelu površinu zapadnog pročelja prekrivaju monumentalne skulpture. Ikonografski program uzet je iz Starog i Novog zavjeta.
Slikarstvo
Mnoge freske, slike na drvetu, ilustracije knjiga i pergamenta iz romaničkog perioda su izgubljene. Teme su najvećim dijelom iste i za slikarstvo i za skulpturu i pokoravaju se istim shvatanjima širenja vjere pomoću slika. Prikazuju se scene iz Starog i Novog zavjeta, životi svetaca, bitni događaji i ilustracije ljudskih aktivnosti. Romaničko slikarstvo se više brine za utisak pripovijedanja scene nego za ukrašavanje. Slikarstvo karakterizira plošnost i linearnost, čvrsto crtane konture, iščezava svaki trag klasičnog iluzionizma. Tako umjetnici više ne rade realistične pozadine iza likova, već simbolično ili sa tipično zlatnom podlogom. Jedan od najtipičnijih elemenata romaničkih djela su brojne figure uvijek isto ritmično raspoređene, obično u horizontalnoj ravni ili simetrično postavljene oko centralne tačke.
Monumentalno romaničko slikarstvo ostvareno je u ciklusima zidnih slika u sakralnim objektima, obično izvedeni kroz freske ili mozaike. Upravo tehnika ukrašavanja mozaikom, tj. pomoću mnogobrojnih kockica različite veličine i boje, čiji zbir obrazuju figuru, bila je na vrhuncu u romaničkom periodu. Posebno je doživjela veliki procvat u mediteranskim područjima koja su bila pod najneposrednijim uticajima bizantijske umjetnosti. Često je cijela unutrašnjost građevine prekrivena slikama. Gotovo obavezna tema za dekorisanje apside bila je Hrist na prijestolju, obično okružen svecima.
Primijenjene umjetnosti
Izrađuju se tapiserije sa figuralnim prikazom. Od metala se izrađuju oklopi, reljefne ploče, križevi, relikvije, svijećnjaci.
NGC 5536
NGC 5536 (također poznat kao IRAS 14143+3944, MCG 7-29-57, PGC 50986 i UGC 9136) je prečkasta spiralna galaksija koja je udaljena oko 269 miliona sg od Zemlje i nalazi se u sazviježđu Volar. Najveći prečnik je 1,20 (94 hiljade sg) a najmanji 1,0 uglovnih minuta (78 hiljada sg). Prvo otkriće je napravio John Frederick William Herschel 29. aprila 1788. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Col
mini|280px|Col, rimokatolička crkva "Sv. Lenart" Col je naseljeno mjesto u sastavu općine Ajdovščina, regija Goriška, Slovenija.
Historija
Do teritorijalne reorganizacije u Sloveniji nalazio se u sastavu stare općine Ajdovščina.
Stanovništvo
Na popisu stanovništva 2011. godine, Col je imao 496 stanovnika.
Napomena: ''U 1971. povećano za naselje Orešje koje je ukinuto.''
Brežine
Brežine (ćir. Брежине) su naseljeno mjesto u sastavu grada Podgorice, Crna Gora.
Historija
Do teritorijalne reorganizacije u Crnoj Gori nalazile su se u sastavu stare općine Podgorica.
Stanovništvo
Na popisu stanovništva 2011. godine Brežine su imale 100 stanovnika.
Popis 2011.
Napomena: Oznaka Z predstavlja zaštićen podatak.
MMP11
Stromelizin-3 (SL-3), znan i kao matriksna metaloproteinaza-11 (MMP-11) jest enzim koji je kod ljudi kodiran genom MMP11 sa  hromosoma 22.
Črniče
mini|280px|Črniče, rimokatolička crkva "Sv. Vid" Črniče su naseljeno mjesto u sastavu općine Ajdovščina, regija Goriška, Slovenija.
MMP11
Aminokiselinska sekvenca
Dužina polipeptidnog lanca je 488 aminokiselina, a molekulska težina 54.590 Da.
Funkcija
Proteini iz porodice matriksnih metaloproteinaza (MMP) uključeni su u razgradnju vanćelijskog matriksa u normalnim fiziološkim procesima, kao što su embrionski razvoj, reprodukcija i remodeliranje tkiva, kao i u procesima bolesti, kao što su artritis i metastaze. Većina MMP izlučuje se kao neaktivni proprotein koji se aktiviraju kada ih cijepaju vanćelijske proteinaze. Međutim, enzim koji je kodiran ovim genom aktivira se unutarćelijski pomoću furina unutar konstitutivnog sekretornog puta. Također, za razliku od drugih MMP, ovaj enzim cijepa alfa inhibitor 1-proteinaza, ali slabo razgrađuje strukturne proteine vanćelijskog matriksa.
Črniče
Historija
Do teritorijalne reorganizacije u Sloveniji nalazile su se u sastavu stare općine Ajdovščina.
Stanovništvo
Na popisu stanovništva 2011. godine, Črniče su imale 426 stanovnika.
Georg Luger
Georg Luger (rođen: 6. marta 1849 u Steinach am Brenner, Austrija; umro: 22. decembra 1923) je bio austrijski pronalazač, izumitelj poznatog parabellum-pištolja (po njemu nazvanog Luger)
Biografija
Otac mu je bio dr. Bartholomaeus von Luger, hirurg koji se nakon Georgeovog rođenja preselio u Italiju s cijelom porodicom, da bi predavao na univerzitetskoj klinici u Padovi. Georg je tako veoma dobro naučio italijanski jezik, završio osnovnu školu i gimnaziju u Padovi, te se nakon toga vratio u domovinu. Po povratku u Austriju započinje studij trgovine u Beču (preteća današnjeg ekonomskog Univerziteta Beč).
1867 se dobrovoljno javlja u akademiju za rezervne oficire. 1. juna 1868 je promovisan u čin pukovnika. Luger je bio odličan stijelac. Tokom vojne karijere je često pokazivao svoje umijeće, te ga je motiviralo da se pozabavi tehnikom i tehnologijom oružja. Usavršava stari i prevaziđeni Borchardt-pištolj, tako da se njime moglo ispaljivati serijski, a zatim je konstruisao novi parabellum-pištolj, koji se brzo raširio po cijeloj Evropi, kao lično oružje oficira i komandnog kadra.
Sveto Rimsko Carstvo
Sveto Rimsko Carstvo bilo je multietničko kompleksno carstvo koje se nalazilo u Srednjoj Evropi i trajalo je od ranog srednjeg vijeka do njegovog raspada 1806. godine. Carstvo se formalno od 962. godine sastojalo od Kraljevine Njemačke, Kraljevine Češke, Kraljevine Italije, Kraljevine Arelat i mnogih drugih teritorija.
Dana 25. decembra 800. godine papa Lav III je krunisao franačkog kralja Karla Velikog za cara, oživjevši tu titulu u zapadnoj Evropi prvi put nakon više od tri stoljeća. Tu titulu su nastavili koristiti pripadnici Karolinške dinastije od 888. do 899. godine, kada su je osporili vladari Italije u seriji građanskih ratova nakon smrti posljednjeg karolinškog nasljednika Berengara I 924. godine. Titula je oživljena 962. godine kada je Oton I krunisan za cara, čime započinje kontinuirano postojanje carstva više od osam stoljeća. Neki historičari smatraju da je carstvo počelo krunisanjem Karla Velikog, dok drugi smatraju da je počelo krunisanjem Otona I.
Karolinški prethodnici
Nakon opadanja rimske vlasti u Galiji tokom 5. stoljeća, lokalna germanska plemena su preuzela kontrolu. Krajem 5. i početkom 6. stoljeća, Merovinzi su za vrijeme vladavine Klovisa I i njegovih nasljednika konsolidirali franačka plemena i proširili svoju hegemoniju preuzimajući kontrolu nad sjevernom Galijom i srednjim tokom rijeke Rajne. Međutim, do sredine 8. stoljeća, Merovinzi su smanjili svoju moć, a Karolinzi na čelu sa Karlosom Martelom, su postali de facto vladari. Martelov sin Pipin Mali 751. godine postaje Franački kralj i od tada njegovi nasljednici održavaju bliske odnose sa papom.
Osnivanje carstva
Nakon Henrikove smrti, njegov sin i nasljednik Oton I je izabran za kralja u Ahenu 936. godine. On je pobjedio svog starijeg brata i nekoliko vojvoda koji su pokrenuli seriju pobuna protiv njega. Nakon toga, kralj je kontrolisao imenovanje vojvoda i biskupa. Uz pomoć Adelaide, udovice kralja Italije, preuzima kontrolu nad Italijom 951. godine. Oton pobjeđuje Ugare u odlučujućoj bici kod Lechfelda 955. godine. Oton je 962. godine krunisan za cara od strane pape Ivana XII te tako stvorio Sveto rimsko carstvo. Njegova krunidba za cara je označena kao nastavak carstva kojim su vladali nasljednici Karla Velikog a koji se kroz koncept "Translatio imperii" također smatra kao nasljednik antičkog Rima. Carstvo nije imalo stalni glavni grad. Carevi su putovali po rezidencijama (tzv. Kaiserpfalz) kako bi obavljali poslove. Međutim, svaki car je davao prednost određenim mjestima; u slučaju Otona I to je bio grad Magdeburg. Kralj je i dalje bio biran izborom, ali su kraljevi obično birali za života svoje sine za nasljednike, što im je omogućavalo da zadrže krunu u svojoj porodici. To se promijenilo za vrijeme dinastije Salian u 12. stoljeću.
Oton I je svrgnuo trenutnog papu Ivana XII i izabrao papu Lava VIII za njegovog nasljednika. To je obnovilo sukob sa bizantijskim carem, posebno nakon što se Otonov sin Oton II (967. - 983.) imenovao "imperator Romanorum". Kako bi izgladio ovaj sukob, Oton II se ženi bizantijskom princezom Teofanijom. Njihov sin Oton III je došao na prijestolje sa tri godine i bio je podvrgnut borbom za vlast i nizom regenata koji su vladali do njegovog punoljetstva 994. godine. Oton III je 996. godine imenovao svog rođaka Grgura V za prvog njemačkog papu. Oton III je umro mlad 1002. godine i naslijedio ga je njegov rođak Henrik II. On je umro 1024. godine i naslijedio ga je Konrad II, prvi car iz Salijske dinastije, koji je izabran za kralja tek nakon rasprave između vojvoda i plemića.
Sukob oko investiture
Carevi su često zapošljavali biskupe u administrativnim poslovima te veoma često određivali ko će biti imenovan za biskupe. Međutim, papa je tokom Klinijevskog pokreta ova imenovanja sve više smatrao neprikladnim. Zbog toga je reformski usmjeren papa Grgur VII odlučio da se suprostavi takvoj praksi, što je dovelo do sukoba oko investiture sa carem Henrikom IV (1056. - 1106.) kojem je zasmetalo uplitanje pape te je nagovorio biskupe da ekskomuniciraju papu. Papa je zauzvrat ekskomunicirao kralja te razriješio date prisege lojalnosti. Pošto je ostao bez ikakve političke podrške, Henrik IV je bio prisiljen na poznato "hodočašće u Kanosu" 1077. godine, u kojem je uspio da ukine ekskomunikaciju ali uz cijenu poniženja. U međuvremenu, njemački kneževi su izabrali drugog kralja Rudolfa Švapskog. Henrik IV ga je uspio poraziti, ali se suočio sa sve više pobuna, ponovnom ekskomunikacijom, pa čak i sa pobunom vlastitih sinova. Nakon Henrikove smrti, njegov drugi sin Henrik V je uspio postići dogovor sa papom i biskupima 1122. godine tokom Vormskog konkordata. Car je zadržao političku moć carstva, ali je sukob otkrio granice moći vladara, posebno prema Crkvi, te je ostavilo cara bez sakralnog statusa koji je prije imao. Nakon toga, papa i njemački kneževi su postali važni igrači u političkom sistemu carstva.
Dinastija Hohenstaufen
Nakon smrti Henrika V 1125. godine, vojvode su umjesto njegovog najbližeg rođaka izabrali Lotara, umjereno moćnog starog vojvodu Saksonije. Nakon njegove smrti 1137. godine, vojvode su, da bi smanjili moć cara, umjesto Lotarovog zeta Henrika odlučili izabrati Konrada III iz dinastije Hohenstaufen, unuka cara Henrika IV i nećaka cara Henrika V. To je dovelo do sukoba između dvije dinastije koji je trajao duže od stoljeća. Konrad III im je uspio da oduzme posjede, ali je njegov nasljednik i nećak Fridrik I Barbarosa sklopio mir sa dinastijom Welf i vratio im oduzete posjede.
Kako bi smanjili moć vojvoda, carevi iz dinastije Hohenstaufen su počeli dijeliti zemlju svojim neslobodnim slugama za vojne usluge, jer su se nadali da će oni biti pouzdaniji od vojvoda. Pošto su se koristili samo za ratne usluge, ova nova klasa ljudi se kasnije razvila u vitezove, temelje carske moći. Zatim su uspostavili novi mirovni mehanizam za cijelo carstvo (Landfrieden), kako bi se zabranili privatni ratovi između mnogih vojvoda i kako bi se carevi podanici podvrgnuli pravnom sistemu i javnim procesuiranjem krivičnih djela. To je dovelo do podizanja novih gradova od strane cara i lokalnih vojvoda. Do razvoja gradova je došlo zbog porasta broja stanovništva i koncentracije ekonomske moći na strateškim lokacijama. Gradovi podignuti u 12. stoljeću (Freiburg i Minhen) su bili ekonomski model za mnoge gradove podignute u kasnijem periodu.
Fridrik I Barbarosa (1155. - 1190.) je naglašavao da je carstvo "Rimsko" kako bi opravdao carsku moć koja je bila nezavisna od (sada ojačanog) pape. Na carskoj skupšini na polju kod Roncaglije, Fridrik I je 1158. godine obnovio carska prava po uzoru na Justinijanov kodeks. Lista carskih prava su obuhvatala javne ceste, carine, kovanje novca, naplata odštete za kaznena djela i davanje posjeda. Ova prava su bila izravno vezana za rimsko pravo, pa su time imala dalekosežan zakonski uticaj. Njegova politika je uglavnom bila usmjerena prema Italiji i samim time se sukobljavala sa interesima bogatih slobodnih gradova na sjeveru, naročito Milanom. Osim toga, bio je upetljan u sukob sa papinstvom jer je podupirao antipapu umjesto papu Aleksandra III (1159. - 1181.). Fridrik I je podržavao niz antipapa prije konačnog pomirenja sa papom Aleksandrom III 1177. godine. U Njemačkoj, Fridrik I je sve više štitio Henrika Lava protiv pritužbi drugih kneževa i gradova (posebno Minhena i Lübecka). Henrikova podrška Fridrikovoj politici je bila lažna i u kritičnom trenutku tokom Italijanskih ratova mu je odbio pružiti vojnu pomoć. Nakon povratka u Njemačku, ogorčeni Fridrik je otvorio postupak protiv vojvode, što je rezultiralo oduzimanjem svih teritorija.
Sveto rimsko carstvo je dostiglo svoj vrhunac tokom vladavine Fridrikovog sina i nasljednika Henrika VI. On je zauzeo Kraljevinu Siciliju i držao engleskog kralja Rikarda I u zarobljeništvu. Želeći da uspostavi nasljednu monarhiju postavio je svog sina Fridrika II za kralja, ali su njemački kneževi odlučili da izaberi drugog kralja što je rezultiralo borbom za prijestolje između Fridrikovog najmlađeg sina Filipa Švapskog i Otona Brunswicka. Plašeći se opasnosti koju je predstavljalo jedinstveno Sveto rimsko carstvo i Sicilija, papa Inocent III je podržao Fridrika II koji je umarširao u Njemačku i porazio Otona. Međutim, nakon pobjede Fridrik II nije razdvojio carstvo. U strahu od povećanja moći, papa Inocente III ga je ekskomunicirao.
Nakon smrti Fridrika II 1250. godine, Njemačko kraljevstvo je bilo podijeljeno između njegovog sina Konrada IV i anti-kralja Vilima II. Nakon Konradove smrti došlo je do interegnuma koji je omogućio kneževima da konsoliduju svoja gazdinstva i postanu nezavisni vladari. Godine 1257., došlo je do neslaganja između dinastija Guelph, koja je podržavala kornvolskog grofa Rikarda, i Hohenstaufen koja je podržavala kastiljskog kralja Alfonsa X. Nakon Rikardove smrti 1273. godine, interegnum se završio jednoglasnim izborom njemačkog kralja Rudolfa I.
Genetičko inženjerstvo u Evropi
thumb|300px|Logo [[Evropska agencija za sigurnost hrane|Evropske agencije za sigurnost hrane (European Food Safety Authority)]] Regulacija genetički modificiranih organizama u Evropskoj uniji varira.
Obim
U svojim propisima, Evropska unija pod genetički modificiranim organizmima podrazumijeva samo hranu i hranjenje za sve namjere i praktične svrhe, za razliku od definicije genetički modificiranih organizama, koja obuhvata životinje.
Pristup
EU koristi princip predostrožnosti zahtijevajući predtržišno odobrenje za bilo koji GMO za ulazak na tržište i praćenje životne sredine u post-tržišnom periodu. Evropska agencija za sigurnost hrane (EFSA) i države članice autoriziraju procjenu rizika. Ova procjena mora pokazati da li su hrana ili hranjenje sigurni za zdravlje ljudi, životinja i okoliša "pod namjeravanim uvjetima korištenja".
Od 2010. godine, EU tretira sve genetički modificirane usjeve (GMO usjeve), skupa s ozračenom hranom kao "novu hranu". Oni su predmet opsežne, od slučaja do slučaja, naučno zasnovane evaluacije hrane kod Evropske agencije za sigurnost hrane (EFSA). Ova agencija izvještava Evropsku komisiju (EK), koja zatim sastavlja prijedloge za davanje ili odbijanje odobrenja. Svaki prijedlog se podnosi "na GM hranu i stočnu hranu Stalnog odbora za prehrambeni lanac i zdravlje životinja". Ako se prihvati, usvaja je EK ili prenosi na Vijeće poljoprivrednih ministara. Vijeće ima tri mjeseca da postignu kvalifikovanu većinu za ili protiv prijedloga. Ako se ne postigne većina, prijedlog se vraća nazad u EK, koja onda usvaja prijedlog.
Od 2014, autorizirano je 49 GMO usjeva:
Pregled odobrenja
Države članice mogu se pozvati na zaštitne klauzule za privremeno ograničenje ili zabranu upotrebe i/ili prodaje GMO usjeva na svojoj teritoriji ako imaju opravdane razloge i razmotriti da li odobreni GMO usjev može biti rizik za ljudsko zdravlje ili okoliš. EK je dužna da istraži i/ili ukine originalnu registraciju ili predloži da se povuku privremena ograničenja. Do 2012. godine, zaštitne klauzule uložilo je sedam zemalja. EK je istražila i odbacila zahtjeve šest zemalja ("... naučni dokazi koji su trenutno na raspolaganju nisu poništili originalne procjene rizika za proizvode u pitanju ..."), a jedan je Velika Britanija povukla.
Pravila uvoza
Generalni direktorat EK za poljoprivredu i ruralni razvoj država koji regulira uvoz i prodaju GMO za ishranu ljudi i životinja uzgojenih van EU daje slobodu izbora poljoprivrednicima i potrošačima. Sva hrana, uključujući prerađenu hranu ili kompzitnu nishranu, koja sadrži više od odobrenih 0,9% sastojaka GMO mora biti označena. Od 2010. godine, EK je pronašla dva puta nedozvoljene komponente GMO i vratila u njihove luke porijekla. U 2006. godini pronađeni su u pošiljke riže iz SAD-a koje sadrže eksperimentalne sorte GMO (LLRice601), koja nije namijenjena za komercijalizaciju, koja je stigla u Rotterdam; po drugi put, u 2009. godini nađeni tragovi GMO kukuruza koji je odobren u SAD-u, a teret sojinog brašna nije imao primjese GMO. U 2012. EU je uvezla oko 30 miliona tona GM usjeva za ishranu životinja.